山神庙裴度还带・煞
作者：关汉卿
朝代：元

paragraphs: 阴阳有准无虚道，好一个肉眼通神赵野鹤！咱人这祸福难逃，吉凶怎避，莫得执迷，枉了徒劳！判断在昨日，分已定前生，果应于今朝。
若是碎砖瓦里命终得这身夭，险些儿白骨卧荒郊！（夫人云）先生为何如此惊叹？必有其情，乞请知之。
（正末云）老夫人不知。
小生昨日在白马寺中遇一相士，说小生今日不过午，一命掩泉土，今日午前死于碎砖瓦之下。
今日果应其言！小生若不为还此带，送出老夫人、小姐来呵，小生正遭此一死也！（夫人云）皆是先生阴德大重，救我一家之命，因此遇大难不死；必有后程，准定发迹也！（正末唱）。